Odense Adresse-Contoirs Efterretninger, 1837-05-12
Frankerig. Rimeligst er det dog nok, at ikke hele Ministeriet opløses men at kun Hr. Martin udtræder, og Man nævner alt Hr. Pasy eller Hr. Teste som hans Efterfølger. Ogsaa tales der om, at Hr. Barthe tillige vil afgaae, men dette bedrøver Jngen, da denne Mands Talenter ikke staae over det Middelmaadige og hans Karakteer, som han har forvandlet fra en Carbonaris til en Hofmands, dog er temmelig tvetydig. Derimod torde det nok ansees for en Ulykke ifald hele Ministeriet opløstes og Grev Mole aftraadte; thi vel besidder han ikke nogen glimrende Veltalenhed eller andre store Talenter, end mindre kan Man beskylde ham for Liberalisme, men han har dog aldrig begaaet noget Frafald fra sine engang antagne Grundsætninger, og - hvad der var det Værste ved hans Udtrædelse, – muligen vilde Hr. Guizot blive hans Efterfølger. Dertil kommer, at Greven er en velvillig, venlig Mand og i Besiddelse af en vis Takt, som skjuler Mangelen paa Talenter, og af denne Takt udspringer en anden roesværdig Egenskab hos ham nemlig hans Beskedenhed, der adskiller ham fra en stor Masse af høie Embedsmænd, som mene, at Embedet giver Forstand, istedetfor at Forstanden burde give Embedet. Det var, som berørt, den 3 d. at Ministrene Mole og Martin gjorde sig skyldige i en aabenbar Modsigelse. Da Hr. Guizot i sin lange Tale kom til Appanageudkastet beklagede han dettes Tilbagetagelse og at denne ikke var en Udsættelse, men en Udsættelse paa ubestemt Tid af den Art, at Man maatte indsee, at denne Sag var afgjort og at den valgte Form kun var en Maneer, for med Anstand at trække sig ud af Sagen. En senere Taler, Hr. Laboulie, forlangte, at Ministrene med Bestemthed skulde erklære, om Proceduren var definitiv eller blot midlertidig, men Hr. Dupin afbrød ham med den bemærkning, at en Lov, som engang var tagen tilbage, kunde ifølge Chartet ikke igjen forelægges i samme Session, hvorpaa dog Dhrr. Lafitte og Herbette indvendte, at Chartet kun talte om de forkastede, men ikke om de tilbagetagne Lovudkast. OdilonBarrot gjorde en Ende paa Striden ved at minde om, at Hr. Guizot jo havde fortalt, at det var tilbagetaget og han maatte jo bedst vide det. Hermed var Hr. Laboulie ogsaa tilfreds og sagde: "da altsaa Udkastet er dødt og Man ikke maa tale ilde om de Døde, saa vil jeg ikke mere omtale det." Men nu optraadte Handelsministeren, Hr. Martin paa Talerstolen og sagde angaaende det omtalt Udkast: "hiin Project hvilede paa et viist og aldeles konstitutionelt Grundlag. Det er ikke blevet taget tilbage, ford Ministrene have forandret deres Anskuelser, men kun ford Klogskaben undertiden kan byde, ikke aabenbar fiendtligt at stille sig imod en almindelig udbredt Mening, om end den er vrang. Den offentlige Mening vil oplyses, og Man vil senere overveie, om Udkastet paany skal fremlægges." Denne Erklæring vakte almindelig Sensation og Hr. Dubois, En af den frisindede Opposition, bad nu, da Præsidenten vilde slutte Mødet, om et Par Minutters Taalmodighed, hvorpaa han ligefrem stilede det Spørgsmaal til Konseilspræsidenten, skal Tilbagetagelsen ansees som en blot Udsættelse, hvorpaa Grev Mole svarede: en Tilbagetagelse er ingen blot Udsættelse." – "Med dette Svar - tog nu Hr. Dubois tilorde - er jeg fuldkommen tilfredsstillet, og jeg overlader det til Ministrene, at blive indbyrdes enige. Maaskee finde de et godt Raad, naar de faae sovet. Vi ville jo see, hvem af dem der i Overmorgen (den 5te, thi den 4de var der intet Møde, da det var Christi Himmelfartsdag) vil vise sig blandt os. Mødet sluttedes nu og alle de moderate Deputerede skulle, som følge af dette Optrin, have erklæret for Grev Mole, at de vilde med Bestemthed træde op imod ham og hans Kabinet, hvis han ikke skilte sig ved Hr. Martin.